સર્જીકલ સ્ટ્રાઇકના સરકારના દાવા બાદ તેના સમર્થન અને વિરોધમાં વિવિધ પ્રકારના મેસેજ સોશિયલ મીડિયામાં વાયરલ થયા. આ દરમિયાન એક તસવીર સામે આવી જેમાં એક સૈનિકનું કંકાલ અને તેની હેલમેટ મળવાનો દાવો કરવામાં આવી રહ્યો હતો. દાવો કરવામાં આવી રહ્યો હતો કે પાકિસ્તાન સાથે ઘર્ષણ વખતે સૈનિક શહીદ થયો છે. જો કે તસવીરની તપાસ કરવામાં આવી તો જાણવા મળ્યુ કે જે હેલમેટ અને ગન તેમાં દેખાઇ રહ્યા છે તે ભારતીય સેનામાં ઉપયોગમાં જ નથી લેવાતા કે પહેલા પણ નહોતા લેવાતા. તસવીર બીજા વિશ્વ યુદ્ધના સમયની હતી જેને અત્યારે સોશિયલ મીડિયા પર શેર કરવામાં આવી રહી હતી. આવી હેલમેટ અને ગન તે સમયે પશ્ચિમી દેશોની સેનાઓ ઉપયોગ કરતી હતી.